**Дойбы ойынының ойналуы, әдіс-тәсілдері**

* Дойбыны алпыс төрт шаршылы (орыс дойбысы) тақтада әрбіреуінде он екі таспен екі адам ойнайды.
* Жүз шаршылы (халықаралық) дойбыда әрбіреуінде жиырма таспен екі адам ойнайды.
* Ойынның мақсаты — қарсыласының тастарын түгел жою немесе жүріс жолдарын бөгеп тастау.

Дойбы арнаулы тақтада ойналады. Ол тақта көлемі 8х8=64 тең шаршыдан тұрады. Әрбір жеке шаршылар ақ және қара түске боялады. Дойбылар осы шаршылардың қара түстілеріне тігіледі. Тақтаны алға дұрыс қою үшін, біріне-бірі қарсы отырған ойыншылардың оң қолына тақтаның ақ түске боялған шаршысы келуге тиіс. Дойбы тақтасында сегіз көлденең қатар бар да, сегіз тік қатар бар. «Қатар» дегеніміз – ақ және қара түске боялған шаршылардың тік немесе көлденең тізбегі. Диаграмма дегеніміз – дойбы тақтасының қағазға түскен суреті.

Дойбы тақтасындағы сегіз тік қатар: а, в, с (оқылуы а, бэ, цэ, дэ, е, эф, жэ, аш) деген латын әріптерімен белгіленіп, сегіз көлденең жатқан қатар бірден сегізге дейінгі реттік санымен таңбаланады. Мұны дойбы тақтасының нотациясы деп атайды.

Тақтаға мұндай белгілер қою тастардың қай жерде тұрғандығын және қандай жағдайда екендігін қағаз бетіне түсіруге, сонымен қатар оқуға мүмкіндік береді.

Дойбыны әрқашан екі адам ойнайды. Кейде бірнеше адамның екі жаққа бөлініп ойнауларына да болады.

Дойбы ойнаушылар столдың екі жағына қарама-қарсы отырады да, дойбы тақтасын алдарына дұрыстап жазып қойып, әрқайсысы өз жағынан бірінші қатардан бастап үшінші қатарға шейін (үшінші қатарды қоса ) қара түсті шаршыларға он екі тас тігеді. Екі жақтың тастарын бірінен-бірін ажырату үшін бір жақтың тасы ақ, екінші жақтың тасы қара түсті болады. Бұларды қысқаша «аяқ жағы», «қара жағы» дейді. Ақ тастарды тақтаның нотациясы басталған жаққа тігеді.

Кімнің ақ тастармен, кімнің қара тастармен ойнауын жеребе тастау арқылы шешеді. Ойыншылар дойбыны кезекпен жүріп отырады. Ойынды әрқашан ақ тастардың иесі бастауға тиіс. Дойбы тасын жүру дегеніміз – алдыңғы қатарда тұрған бір тасты алға қарай қиғаш жылжытып қою. Дойбы тастары қарама-қарсы жақтың бірінші қатарына жетіп, биге айналғанша, «жай тастар» деп аталады. Жай тас алға қарай бір шаршыға ғана жүреді. Тасты кейін қарай жүруге болмайды. Егер де бір жақтың тасы екінші жақтың тасына қиғаш қарсы келіп қалса және диагональ бойынша, сол тастың артындағы шаршы бос болса, онда сол бос шаршыға алғашқы тасты қарғытып қойып, қарсы жақтың тасын тақтадан алып тастауға болады. Міне, мұндай жүрісті «шабыт» немесе «жеу» деп атайды.

«Шабыт» та негізінде жүріске саналады. Бірақ бұл «шабытты жүріс» деп аталынады. «Қарсы жақтың»тасын алға қарай да, артқа қарай да жеуге болады.Бұл шабытты жүрістің жай жүрістен ерекшелігін сипаттайды. Бір түстес тастар бірін-бірі жей алмайды.

Кейде бір таспен бірнеше тасты жеуге де болады.Бірнеше тасты жеуге мүмкіндік болған кезде осы желінуге тиісті тастардың біреуін ғана жеп тұрып қалуға болмайды.Осылайша, бірнеше тасты бірден жеу «күрделі шабыт» деп аталады.

Бірнеше тасты жеген кезде тасты бір-бірлеп алуға болмайды.Желінген тастар жейтін тастың ең ақырға шаршыға қойылғанынан кейін ғана тақтадан алынуға тиіс. Бұдан кейінгі жүрістің кезегі бірден қарсы жаққа ауысады.

Егер бір таспен бірнеше тасты жеуге мүмкіндік туса және ол тастарды оңға да, солға да, артқа да, алға да жеуге болатын болса, оны қалай қарай жеудің тиімділігін ойыншы өзі шешеді. Берілген тас міндетті түрде желінеді. Дойбы ережесінде «түкіріп алу» (за фук) деген заң жоқ. Ал, егер ойыншы өз кезегі келгенде жейтін тасын байқамай, басқа бір тас жүре қалса,екінші ойыншы оған тасты жеуді ескертеді.

Егер де жай тастар бірнеше жүрістерден кейін немесе шабыттардан кейін «дұшпанның» бірінші қатарына жетсе, олар өздерінің байырға күштерінен басқа жаңа күшке ие болады, яғни олар дойбы ойынының атауы бойынша «биге» айналады. «би» болған тастың жүрісі ұзарады. Ол диагональдың ұзын бойымен немесе диагональдың кез келген шаршысына жүре алады. Тақтаның ортасында тұрғанда «би» төрт жаққа бірдей диагональдар бойымен жүре де, жей де алады. Биге бір шығып алған тас артқы шаршысы бос жай тастарды немесе «би» тастарды диагональ бойындағы кез келген қашықтықтан жей береді. «би»де жай тас сияақты өзі түстес емес бірнеше тасты жей алады, бірақ бір қарғыған тасының үстінен екінші рет қарғуға болмайды. «би» жеуге берілген тасты міндетті түрде жеп отырады. «би» бірнеше тасты мүмкіндік алып тұрған кезде, тастар ойыншысының қалауы бойынша желінеді. «би» бірден бірнеше тасты жеген кезінде желінген тастарды бір-бірлеп жинамай, соңғы шаршыға түскен кезде ғана тастарды түгелдей тақтадан алады.

**4. Қазақ стан республикасы дойбы спорты чемпионаттарының өткізілуі және халықаралық жарыстардағы (чемпионаттар, кубок кезеңдері) дойбышылардың қатысуы туралы видео және фотоматериалдары.**  (флешка)

**5. ДОЙБЫ СПОРТ ТҮРІНІҢ ЕРЕЖЕЛЕРІ.**

Дойбының барлық нұсқаларына қолданылатын ойынның негізгі ережелері:

Ойынға қатысатын барлық дойбылар ойын басталар алдында тақтада көрсетіледі. Содан кейін олар тақтаның диагональ бойымен қозғалады және қарсыластың дойбысымен шайқас болған жағдайда одан жойылуы мүмкін.

Шабуылға ұшыраған дойбы тастарын алу міндетті. («сібір дойбысы»ның бұған қатысы жоқ). Дойбылардың тек екі түрі бар: қарапайым және би (дамка). Ойынның басында барлық дойбы тастары қарапайым. Қарапайым дойбы тақтаның соңғы қарама-қарсы көлденең жолына (би алаңы) жетсе, биге айналуы мүмкін. Қарапайым дойбы тек келесі шаршыға алға жылжиды. Би алға да, артқа да жүре алады.

**Қазақстан Республикасы дойбы чемпионаттарының өткізілу ережелері:**

«Қазақстандық дойбы федерациясы республикалық қоғамдық бірлестігінің Республикалық күнтізбелік жоспары бойынша қолданыстағы ережелеріне сәйкес «64» және «100» шаршы дойбы жарыстары (чемпионаттары) өткізіледі.

I. Мақсаттар мен міндеттер.

Жарыстар келесі мақсаттарда өткізіледі:

- халық арасында дойбы спортын насихаттау және одан әрі дамыту;

- басқа елдердің спортшыларымен достық байланысты нығайту;

- спорттық дағдыларды жетілдіру;

- ең мықты спортшыларды анықтау;

- Қазақстан Республикасының құрама командасын Азия және әлем чемпионаттарына, әлем және Азия кубогы кезеңдеріне, ірі халықаралық жарыстарға қатысу үшін жинақтау.

**«64» шаршы дойбыдан чемпионат және турнирлерді өткізу тәртібі:**

Чемпионат үш номинация бойынша өтеді: классика, рапид, блиц. Микроматч жүйесі бір-бірімен (ақ және қара) екі ойыннан тұрады. Классикалық – әрбір адамға 45 минутан беріледі, әрбір жүріске 20 секунд қосылады. Рапид – 7 минут + 5 секунд. Блиц – 3 минут + 2 секунд (әрбір жүріске 2 секунд қосылады).

**«100» шаршы дойбыдан чемпионат және турнирлерді өткізу тәртібі:**

Чемпионат үш номинация бойынша өтеді: классика, рапид, блиц. «100» шаршылы (халықаралық) дойбыда тек ғана бір партия ойналады. Ойынның классика түрі әрбір адамға 1 сағат 20 минут әрбір жүріске 1 қосылады. Рапид түрінде 15 минут + 3 сек. Блиц: 5 минут + 3 сек.

Қазіргі таңда Қазақстан республикасында дойбыдан өткізілетін барлық чемпионат,турнирлер немесе жарыстар осы жоғарыда көрсетілген халықаралық дойбы ережелеріне сәйкес өткізіледі.